Megjelent az Oktatási Hivatal honlapján a középfokú felvételire vonatkozó tájékozató:

<https://www.oktatas.hu/kozneveles/kozepfoku_felveteli_eljaras/KIFIR_TT_felveteli_taj_es_kereso?fbclid=IwAR2ta3rqt7kl0vHdPtIBjJHG9lLfkiAbf7zCVarfbDQUmu1FX0ZeeelARAM>

**KIFIR tanulmányi terület, felvételi tájékoztató és írásbeli vizsgahelyszín kereső – Jelentkezési lap központi írásbeli vizsgára**

2021. november 16.

Az Oktatási Hivatal nyilvánosságra hozza a 2022/2023. tanévre felvételt hirdető középfokú intézmények tanulmányi területeit, felvételi tájékoztatóit.

Az alábbi linken elérhető a kereső program, amelynek segítségével a leendő középiskolások és szüleik kereshetnek a középfokú iskolák által meghirdetett tanulmányi területek között és letölthetik az őket érdeklő középfokú intézmények felvételi tájékoztatóit.

[**KIFIR tanulmányi terület, felvételi tájékoztató és írásbeli vizsgahelyszín kereső**](https://kifir2.kir.hu/TTJegyzekKereso/)

Felhívjuk a figyelmüket, hogy a programban kizárólag azok az intézmények szerepelnek, melyek a középfokú felvételi eljárásban megadtak tanulmányi területet, és feltöltötték az intézmény felvételi tájékoztatóját. A tanulmányi területek szövegei kizárólag a középfokú iskolai képzések legfontosabb – jellemzően a felvételi eljárásra vonatkozó – információit tartalmazzák, és nem nyújtanak teljes körű felvilágosítást a képzés egészéről, nem helyettesítik sem a középfokú iskolák felvételi tájékoztatójának megismerését, sem a további tájékozódást.

A KIFIR tanulmányi terület, felvételi tájékoztató és írásbeli vizsgahelyszín kereső program [írásbeli vizsgahelyszín kereső modulja](https://kifir2.kir.hu/TTJegyzekKereso/Home/VizsgaHelyszinKereso) tartalmazza a 6 és 8 évfolyamos gimnáziumi központi írásbeli felvételi vizsgát szervező gimnáziumok, továbbá a nyolcadik évfolyamosok számára központi írásbeli felvételi vizsgát szervező intézmények jegyzékét.

A programból leszűrhetők a − megadott keresési feltételeknek megfelelő − vizsgaszervező intézmények adatai, valamint az intézmény azon feladatellátási helyeinek adatai, ahol valamely tanulmányi területen az írásbeli felvételi vizsgán való részvételt kérik.

A jelentkezési határidő: **2021. december 3.**

**A jelentkezési lap a központi írásbeli vizsgára kitölthető:**

         **ügyfélkapun keresztül, elektronikus űrlap használatával:** a kitöltött elektronikus űrlapot véglegesítés után ügyfélkapun keresztül kell beküldeni. Az ügyfélkapun beküldendő elektronikus űrlap kitöltése előtt el kell olvasni a kitöltési útmutatót.

A jelentkezési lapot erre a linkre kattintva lehet ügyfélkapun keresztül kitölteni:[Közfelvir - Elektronikus jelentkezési felület](https://ejel.kozfelvir.hu/%22%20%5Ct%20%22_blank)

         **papíralapon, pdf formátumban vagy word docx fájlban kitöltött dokumentum nyomtatásával:** a kitöltött és aláírt dokumentumot postai úton meg kell küldeni, vagy személyesen be kell nyújtani abba a központi írásbeli vizsgát szervező középiskolába, amelyikben a diák a felvételit meg kívánja írni.

A jelentkezési lap erre a linkre kattintva pdf formátumban letölthető:[Jelentkezési lap központi írásbeli vizsgára (pdf)](https://www.oktatas.hu/pub_bin/dload/kozoktatas/beiskolazas/2022/KOZFELVIR_jelentkezesi_lap_2021.pdf)A jelentkezési lap erre a linkre kattintva word docx formátumban letölthető: [Jelentkezési lap központi írásbeli vizsgára (docx)](https://www.oktatas.hu/pub_bin/dload/kozoktatas/beiskolazas/2022/KOZFELVIR_jelentkezesi_lap_honlap.docx)

**Különleges bánásmódot igénylő (sajátos nevelési igényű, illetve a beilleszkedési, tanulási, magatartási nehézségekkel küzdő) tanuló esetében** – a vizsgaszervezés érdekében – szükséges a megfelelő szakértői vélemény, valamint a speciális körülmények, illetve eszközök igénylésére vonatkozó **szülői kérelem csatolása a jelentkezési laphoz**. Kérjük, hogy a kérelem kitöltését megelőzően olvassák el a [Tájékoztató különleges bánásmódot igénylő (sajátos nevelési igényű, beilleszkedési, tanulási, magatartási nehézséggel küzdő) tanulók részére](https://www.oktatas.hu/kozneveles/kozepfoku_felveteli_eljaras/tajekoztato_felvetelizoknek/sni_tanulok_reszvetele) linken elérhető rövid összefoglalót, amely a speciális vizsgakörülményekre vonatkozó legfontosabb információkat is tartalmazza.

         A szülői kérelem erre a linkre kattintva pdf formátumban letölthető: [Szülői kérelem a központi írásbeli vizsga speciális vizsgakörülményeinek biztosítására (pdf)](https://www.oktatas.hu/pub_bin/dload/kozoktatas/beiskolazas/2022/KOZFELVIR_szuloi_kerelem_2021.pdf)

A szülői kérelem erre a linkre kattintva word docx formátumban letölthető: [Szülői kérelem a központi írásbeli vizsga speciális vizsgakörülményeinek biztosítására (docx)](https://www.oktatas.hu/pub_bin/dload/kozoktatas/beiskolazas/2022/KOZFELVIR_szuloi_kerelem_honlap.docx)

(Az ügyfélkapun keresztül, elektronikus űrlap használatával benyújtott jelentkezés esetén az űrlapfelületen lehetőség van a szülői kérelem kitöltésére és a szükséges dokumentumok csatolására is.)

**Felhívjuk a figyelmet arra, hogy a központi írásbeli vizsgák jelentkezési lapja CSAK a központi írásbeli vizsgára vonatkozik, nem tévesztendő össze az eljárás későbbi szakaszában használatos felvételi jelentkezési lappal.**

A központi írásbeli vizsgákra vonatkozó további részletes információkat találhatnak az alábbi linkekre kattintva:

         [Tájékoztató a központi írásbeli vizsgákról](https://www.oktatas.hu/kozneveles/kozepfoku_felveteli_eljaras/tajekoztato_felvetelizoknek/kozepfoku_beiskolazas_rendje)

         [Tájékoztató a középfokú beiskolázás egységes írásbeli felvételi vizsgáinak - magyar nyelvi és matematika – feladatlapjairól](https://www.oktatas.hu/kozneveles/kozepfoku_felveteli_eljaras/tajekoztato_matek_magyar)

         [Az írásbeli felvételi vizsgákon használható segédeszközök](https://www.oktatas.hu/kozneveles/kozepfoku_felveteli_eljaras/segedeszkozok_vizsgan)

         [Központi írásbeli feladatsorok, javítási útmutatók](https://www.oktatas.hu/kozneveles/kozepfoku_felveteli_eljaras/kozponti_feladatsorok)

         [A beiskolázással kapcsolatos feladatok, határidők a 2021/2022. tanévben, és a feladatok időrendi áttekintése](https://www.oktatas.hu/kozneveles/kozepfoku_felveteli_eljaras/beiskolazas_feladatok_idopontok)

         [Adatvédelmi tájékoztató a középfokú felvételi eljárás során kezelt személyes adatokról](https://www.oktatas.hu/kozneveles/kozepfoku_felveteli_eljaras/tajekoztato_felvetelizoknek/adatvedelmi_tajekoztato)